กินยาคุมฉุกเฉิน แล้วผมร่วงเยอะมากค่ะ. จะทำยังใงดีค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะภาวะผมร่วงเป็นภาวะที่ไม่ได้เจอบ่อยในผู้ที่ใช้ยาคุมฉุกเฉิน ผมร่วงอาจมีสาเหตุจากยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ หรือโรคทางกายอื่นๆ เช่นภูมิคุ้มกันทำลายเส้นผมตนเอง เป็นต้นแนะนำถ้าผมร่วงมากกว่า 100 เส้นต่อวัน น่าจะจัดว่าเป็นผมร่วงมากผิดปกติ ควรพบแพทย์ผิวหนังเพื่อหาสาเหตุเพิ่มเติมการดูแลตัวเองเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด